אנדרטת הצוללת אח"י דקר

האנדרטה המרכזית לזכר הצוללת אח"י דקר היא אתר הזיכרון המרכזי לזכר 69 חללי הצוללת אח"י דקר שאבדה בים התיכון ביום כ"ד בטבת תשכ"ח, 25 בינואר 1968, ושרידיה נמצאו ביום 28 במאי 1999. האנדרטה מוצבת בגן הנעדרים לזכר חללי צה"ל שמקום קבורתם לא נודע בבית הקברות הצבאי בהר הרצל בירושלים. האנדרטה בנויה מבטון חשוף. האנדרטה בנויה בטון מזוין ומעוצבת כצוללת שחלקה טמון בתוך ההר כאשר סיפונה העליון בולט כלפי מעלה ודפנותיו של החלק העליון מכוסות לוחות שיש לבן ומלוטש. על הדופן בצד הכניסה לכיוון גן הנעדרים חקוקה הכתובת: "לזכר אח"י דקר צ-77" ולצדה פסוק מתהילים: ”בים דרכך ושבילך במים רבים, ועקבותיך לא נודעו” (תהילים, ע"ז, כ'). הגישה אל פנים האנדרטה, המשמש כחדר זיכרון, היא באמצעות מעבר מקורה וארוך המקביל אל אנדרטת מגיני הרובע היהודי במלחמת השחרור הסמוכה. בקירות חדר הזיכרון קבועים לוחות זיכרון לזכר 69 חללי הצוללת שטבעו בים. הקירות התוחמים את החלל הפנימי התת-קרקעי יוצרים גוש שצורתו דומה לצריח של צוללת. אל תוך החלל חודר אור מבעד לחריץ שנוצר במפגש תקרת האנדרטה והגוש שנמצא במרכז האנדרטה. לאחר מציאת שרידי הצוללת נוספו לאנדרטה גם בית מצוף ההצלה שלה שנמצא במקום הטביעה והותקן באתר באוקטובר 2000 ונוסף שלט זיכרון המספר את סיפורה של הצוללת עד מציאתה. ביזמת המאתרים והחוקרים הוצב ליד שברי הצוללת במעמקים שלט זיכרון. האדריכל דוד אנטול ברוצקוס, שעיצב ותכנן את האנדרטה, קבע כי ”במצב שבו החלל נהפך למונומנט מתוך המשכיות בתחימה, ניתן ביטוי לזיקה בין הכיליון להמשך הקיום”. חללי הצוללת דקר מונצחים גם באנדרטת חללי חיל הים שבאשדוד. גשר הצוללת המוצב ליד מוזיאון ההעפלה וחיל הים בחיפה נחשב כחלק ממוצגי המוזיאון ולא כאנדרטה. מקור הרשימה: מוזיאון ההעפלה וחיל הים רב"ט אהרון (דוגה) אהרון סרן אופק (אופוצ'ינסקי) שלמה (צ'ופ) רב"ט אלמוג (סויסה) יוסף חיים סמל אראל (אנגל) משה סמל בז (בוזנה) אברהם רב"ט בן צבי (בז'ז'נסקי) אליעזר סמל בן שלום (ידלובקר) דוד סמל בר זאב (רייכברגר) חיים סמל ברנע יוסף רס"ן ברקאי אברהם (בומי) רב"ט גל הפנר מיכאל (מיקי)) סמל גל גלמן ראובן רב"ט גדיש משה רב"ט גלילי יהודה סמל דבי יוסף רב"ט דגני מנחם רס"ר דוניוס עזריאל דרור רב"ט דרורי נמרוד רס"ל הדר דהן מיכאל סגן הר אבן (הריבן) צבי (מיקי) רב"ט ורדי (וידרמן) שלמה רב"ט זהבי (גולדשטיין) צבי רב"ט זוהר (קלר) יוסף רס"ר טל (טייטלר) צבי סמ"ר טרשי מרדכי רב"ט יוחאי ישעיהו רב"ט ינאי דוד רב"ט ירום מאיר רס"ר כהן ניסים רב"ט כרמי (ויינשטיין) ישראל סגן להב (סיקורל) יוסף (ג'ו) סגן ד"ר מאור (פולרביץ') שב"י יעקב סמל מדמון עודד רס"ל מזרחי יחזקאל רב"ט מזרחי יעקב רס"ן מימון (וסרמן) בנימין (בני) רס"ל מנור (מנס) דן רב"ט נצר (וולברג) יוסף (יוסי) רב"ט נרקיס (נרגוס) מנחם סגן סגל גדעון סגן סנפיר (שנפר) ראובן רב"ט ספרן מאיר רב"ט עוגן (מרקוביץ') יצחק רב"ט עוזרי בצלאל רס"ל עטרי אברהם רב"ט פז אמנון סגן פז (פיינגולד) אריה רב"ט פז (פומרה) צבי דוב סמ"ר פרג צבי סמל פרחי יוסף (ג'וג'ו) רב"ט קדוש אלי רס"ל קול (קלורי) בנימין זאב רב"ט רון אברהם (אבי) רס"ל רון (רינגולד) אמנון רס"ל רון (שוקרון) יעקב סמ"ר רונן (שטיין) יהודה רב"ט רונן (וקנין) יעקב רס"ן רענן יעקב רס"ל רפאלי (פדידה) רפאל סמ"ר שחר אברהם סמל שליו (פרידמן) יוסף סרן שמעון רן רב"ט שני (שניאורזון) חיים רב"ט שמואלי יובל רב"ט שרוני (קנדל) אלכסנדר רב"ט שרוני אליעזר (לוזי) רב"ט ששון יחזקאל רב"ט שקד (מנדל) בנימין (בני) סמ"ר תמיר (קפלן) אמנון בית מצוף ההצלה של הצוללת דקר השלט "לא נשכחתם" שהוצב על שבר חרטום הדקר במעמקים. גשר הפיקוד של דקר מוצב בפתח מוזיאון ההעפלה וחיל הים בחיפה. המשט לזכר הצוללת דקר מדיה וקבצים בנושא אנדרטת הצוללת אח"י דקר בוויקישיתוף על האנדרטה, באתר יזכור אתר הזיכרון לזכר נופלי אח"י דקר מיכאל יעקובסון, סקירה אדריכלית והיסטורית על האנדרטה באתר "חלון אחורי", 23 ביוני 2012 אנדרטת הצוללת אח"י דקר, באתר "Find a Grave" (באנגלית) במקור תוכנן להביא את יתר שברי הצוללת לאתר האנדרטה אך לכך נדרשו אמצעים רבים שאינם בנמצא בישראל, לכן הוחלט להשאירה בלב ים.